ଏହି ଦିନ ହେବ ବିଶ୍ବକପ୍ କ୍ରିକେଟ ପାଇଁ ଭାରତୀୟ ଦଳ ଘୋଷଣା ! - Odisha Jagat\nଏହି ଦିନ ହେବ ବିଶ୍ବକପ୍ କ୍ରିକେଟ ପାଇଁ ଭାରତୀୟ ଦଳ ଘୋଷଣା !\nଆଜିକାଲି ବିଶ୍ୱକପ ପାଇଁ ସବୁଆଡେ ଚର୍ଚ୍ଚା ଚାଲିଛି । ଏହା ମଧ୍ୟରେ ବିଶ୍ୱକପ କ୍ରିକେଟ ପାଇଁ ଦଳର ଘୋଷଣା ହୋଇଛି । ଜଣାନ୍ତୁ କାହାକୁ ସୁଯୋଗ ମିଳିଛି ।\nବିଶ୍ୱକପ ପାଇଁ ଦଳ ଘୋଷଣାର ଶେଷ ତାରିଖ ହେଉଛି ୨୩ ଏପ୍ରିଲ୍ । କିନ୍ତୁ ବିସିସିଆଇ ୮ ଦିନ ପୂର୍ବରୁ ହିଁ ଦଳ ଘୋଷଣା କରିବାର ଯୋଜନା କରିଛି ।\nଭାରତୀୟ କ୍ରିକେଟ ଦଳର ୧୫ ଜଣିଆ ସଦସ୍ୟ ଦଳ ଏପ୍ରିଲ୍ ୧୫ ତାରିଖ ଦିନ ମୁମ୍ବାଇରେ ଘୋଷଣା କରାଯିବ । ପ୍ରଶାସକ ଓ ପଦାଧିକାରୀ ସୋମବାର ଦିନ ଏକ ବୈଠକ ବସାଇ ଏହି ନିଷ୍ପତି ନେଇଛନ୍ତି । ବିଶ୍ୱକପ ଦଳ ଘୋଷଣାର ଶେଷ ତାରିଖ ୨୩ ଏପ୍ରିଲ୍ ଅଟେ କିନ୍ତୁ ବିସିସିଆଇ ୮ ଦିନ ପୂର୍ବରୁ ହିଁ ଦଳ ଘୋଷଣାର ନିଷ୍ପତି ନେଇଛି । ବିଶ୍ୱକପ ୩୦ ମଇରୁ ଇଂଲଣ୍ଡରେ ଖେଳାଯିବ ।\nଭାରତୀୟ ଦଳରେ ଅଧିନାୟକ ବିରାଟ କୋହଳିଙ୍କ ସମେତ ଅନେକ ଖେଳାଳି ଅଛନ୍ତି, ଯେଉଁମାନଙ୍କ ଖେଳିବା ନିଶ୍ଚିନ୍ତ ଅଟେ । କିଛି ଖେଳାଳି ଏପରି ଅଛନ୍ତି; ଯେଉଁମାନେ ନିଜ ଭାଗ୍ୟ ପରୀକ୍ଷା ପାଇଁ ଚାହିଁ ବସିଛନ୍ତି । ଦଳରେ ୪ ନମ୍ବର ସ୍ଥାନକୁ ନେଇ ବହୁତ ଚିନ୍ତା ରହିଛି କିନ୍ତୁ ଚୟନକର୍ତ୍ତା ରୁଷଭ ପନ୍ତ ଓ ଅମ୍ବାଟି ରାଇଡୁଙ୍କ ଉପରେ ଭରସା ରଖିଛନ୍ତି ।\nବିଜୟ ଶଙ୍କର ମଧ୍ୟ କିଛି ମାସ ହେବ ଦମଦାର ପ୍ରଦର୍ଶନ କରି ଚାଲିଛନ୍ତି । ହୋଇଥାଇ ପାରେ ବିଜୟଙ୍କୁ ଅଲ୍-ରାଉଣ୍ଡର୍ ହିସାବରେ ଦଳରେ ସାମିଲ କରାଯାଇ ପାରେ ।ଦଳରେ ଚତୁର୍ଥ ବୋଲର୍ ର ଆବଶ୍ୟକତା ରହିଛି । ଆଇପିଏଲ୍ ରେ ବାଂଲୋର ପାଇଁ ଭଲ ପ୍ରଦର୍ଶନ କରୁଥିବା ନବଦୀପ୍ ସୋନି ମଧ୍ୟ ଚୟନକର୍ତ୍ତାଙ୍କ ନଜରରେ ଅଛନ୍ତି ।ଦଳ ଚୟନ ସମୟରେ କୋଚ ରବି ଶାସ୍ତ୍ରୀ ଓ ଅଧିନାୟକ କୋହଳିଙ୍କୁ ମଧ୍ୟ ପଚରା ଯିବ ।\nବିଶ୍ୱକପ 2019 ପାଇଁ ଭାରତୀୟ ଦଳର ଖେଳସୂଚୀଃ\n୧. ଭାରତ ବନାମ ଦକ୍ଷିଣ ଆଫ୍ରିକା ୫ ଜୁନ୍\n୨. ଭାରତ ବନାମ ଅଷ୍ଟ୍ରେଲିଆ ୯ ଜୁନ୍\n୩. ଭାରତ ବନାମ ନ୍ୟୁଜଲ୍ୟାଣ୍ଡ ୧୩ ଜୁନ୍\n4. ଭାରତ ବନାମ ପାକିସ୍ଥାନ ୧୬ ଜୁନ୍\n5. ଭାରତ ବନାମ ଆଫଗାନିସ୍ତାନ ୨୨ ଜୁନ୍\n6. ଭାରତ ବନାମ ୱେଷ୍ଟ ଇଣ୍ଡିଜ ୨୭ ଜୁନ୍\n7. ଭାରତ ବନାମ ଇଂଲଣ୍ଡ ୩୦ ଜୁନ୍\n8.ଭାରତ ବନାମ ବାଂଲାଦେଶ ୨ ଜୁଲାଇ\n9. ଭାରତ ବନାମ ଶ୍ରୀଲଙ୍କା ୬ ଜୁଲାଇ\nଏହି ସମୟରେ ବିସିସିଆଇକୁ ଅଷ୍ଟ୍ରେଲିଆ ତରଫରୁ ୨ କୋଟି ୯ ଲକ୍ଷ ଟଙ୍କା ମିଳିବ । ଜଣେ ଅଧିକାରୀ କହିଛନ୍ତି; ଆମକୁ ଅଷ୍ଟ୍ରେଲିଆ ତରଫରୁ ଗତ ଦ୍ୱିପାକ୍ଷିକ ଖେଳ ପାଇଁ ଟଙ୍କା ମିଳିବାର ଅଛି ସେଥିପାଇଁ କଥାବାର୍ତ୍ତା ଚାଲିଛି । ପୁଣି ଥରେ ୨୦ ଏପ୍ରିଲରେ ବୈଠକ ବସିବ ।\nPrevious ବିଜୟ ମାଲ୍ୟାଙ୍କୁ ଏକ ଶକ୍ତ ଝଟକା ଲାଗିଛି, ବିଜୟ ମାଲ୍ୟା କରିଥିବା ଆବେଦନକୁ ଲଣ୍ଡନ କୋର୍ଟ ଖାରଜ କରିଦେଇଛି ।\nNext ପାକିସ୍ତାନୀ କ୍ୱେଟ୍ଟା ସହରରେ ବୋମା ବିସ୍ଫୋରଣ; ୧୬ ଜଣକ ମୃତ, ଅନେକ ଆହତ.....
